Ir-Regolament tal-Kummissjoni (KE) Nru 128/2004
tat-23 a' Jannar 2004
li jemenda r-Regolament (KEE) Nru 2676/90 li jistabilixxi l-metodi Komunitarji għall-analiżi ta' l-inbejjed
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1493/1999 tas-17 Mejju 1999 dwar l-organizzazzjoni komuni tas-suq fl-inbid [1] u b'mod partikolari l-Artikolu 46(3) tiegħu,
Billi:
(1) Il-metodu għalbiex titkejjel il-qawwa alkolika ta' l-inbid bil-miżien idrostatiku ġie aġġornat u vvalidat skond kriterji magħrufa internazzjonalment. L-Uffiċċju Internazzjonali tad-Dwieli u l-Inbid adotta d-deskrizjoni l-ġdida ta' dan il-metodu fl-Assemblea Ġenerali tiegħu fis-sena 2003.
(2) L-użu ta' dan il-metodu tal-kejl jista' jikkostitwixxi mezz iktar sempiċi u iktar eżatt għalbiex jiċċekkja l-qawwa alkolika skond il-volum ta' l-inbejjed u b'hekk jevita l-kontroversji li jinħolqu mill-użu ta' metodi inqas eżatti.
(3) Id-deskrizzjoni aġġornata ta' dan il-metodu, flimkien mal-valuri sperimentali għall-parametri tal-validazzjoni tal-metodu, għandhom jiġu inklużi fil-Kapitolu 3 ta' l-Anness mar-Regolament tal-Kummissjoni (KEE) Nru 2676/90 [2].
(4) Ir-Regolament (KEE) Nru 2676/90 għandu għalhekk jiġi emendat kif jixraq.
(5) Il-miżuri provvduti f'dan ir-Regolment huma skond l-opinjoni tal-Kumitat tal-Ġestjoni ta' l-Inbid,
ADOTTAT DAN IR-REGOLAMENT:
Artikolu 1
Il-Kapitolu 3 ta' l-Anness mar-Regolament (KEE) Nru 2676/90 "Il-qawwa alkolika skond il-volum" huwa hawnhekk emendat kif ġej:
1. fil-paragrafu 2, jitħassar il-punt 2.3.2;
2. the text in the Annex to this Regulation is inserted as paragraph 4a after paragraph 4, 2, it-test fl-Anness ma' dan ir-Regolament jiddaħħal bħala l-paragrafu 4a wara l-paragrafu 4,
3. fil-paragrafu 5, jitħassar il-punt 5 "Id-densimetrija bl-użu tal-miżien idrostatiku".
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Jannar 2004.